এ ধারাবাহিকতা হল যারা নিজেকে আকণ্ঠ পাপে নিমজ্জিত রেখেছেন তাদের জন্য। যাদের জীবন শুরু থেকেই সুন্দর ও উন্নত, তাদের জন্য পুরো রমজানই রহমত, মাগফিরাত ও নাজাতে ভরপুর থাকে। সিয়াম সাধনায় তাদের নৈতিক ও আধ্যাত্মিক উন্নতি সাধিত। তাই রমজানের এ শেষ সময়ে আমাদের দৃঢ়সংকল্প করতে হবে যে, আমরা রমজানের অফুরন্ত কল্যাণ থেকে অবশ্যই উপকৃত হব। বাকি আর যে কয়টি দিন আছে, একটি মুহূর্তও অবহেলায় নষ্ট করব না। পবিত্র এ মাসে গুনাহমুক্ত জীবন গড়ার শারীরিক, মানসিক ও আত্মিক প্রশিক্ষণ কাজে লাগাব।